Kultuur in Kleinmond – Kleinmond Leeskring
Kultuur in Kleinmond	September 26, 2011Junie 26, 2016	Amanda Botha het vandag met Kleinmond Leeskring kom gesels oor die lewe van sir Laurens van der Post. Die Gereformeerde Kerk waar die byeenkoms gehou was, was gepak en die gehoor het behoorlik aan die spreker se lippe gehang.
Sy het baie nou saam met Van der Post gewerk vir ŉ aantal jare en is by uitstek die kenner in ons land van sy werk en sy lewe.
ŉ Groot verrassing was die gesprek oor die onthullings wat gemaak is in Van der Post se biografie deur JDF Jones, Storyteller: The Many Lives of Laurens van der Post (2001). Bewerings van plagiaat, leuens en bedrog word gemaak. Sy internasionale roem is klaarblyklik geskoei op ŉ fiktiewe lewe wat hy geskep het, wat slegs in sy gedagtes waar was. Nietemin was hy vertroueling, raadgewer en vriend van oa Margaret Thatcher, Prins Charles, en Carl Gustav Jung. Hoe is dit moontlik dat hy soveel mense kon mislei? Kliek HIER om ‘n baie goeie artikel daaroor te gaan lees.
Dit het alles bygedra tot ŉ genotvolle middag. Hierdie was voorwaar ŉ hoogtepunt op Kleinmond Leeskring se jaarprogram.
Tagged: Laurens van der Post	Artikelnavigasie
William Shakespeare – Notas by die bespreking van Kleinmond LeeskringNotas by die bespreking van Padmaker: Christine Barkhuizen Le Roux Lewer kommentaar Kanselleer die reaksie	Tik jou kommentaar hier...